Babelscape/SREDFM huggingface dataset:
Ηλίας Βαλάτας

Ο Ηλίας Βαλάτας (1915 – 1994) ήταν Έλληνας αθλητής της σκοποβολής.

Γεννήθηκε το 1915 και ήταν αθλητής του Πανελλήνιου Γ.Σ. και της Πανελλήνιας Σκοπευτικής Εταιρίας. Ξεκίνησε τη σκοποβολή από τους φοιτητικούς αγώνες της προπολεμικής εποχής και υπήρξε πρωταθλητής στο Πανελλήνιο πρωτάθλημα σκοποβολής σταθερού στόχου επί μια 20ετια. 

Το 1946 συμμετείχε στους πρώτους μεταπολεμικούς Πανελλήνιους σκοπευτικούς αγώνες ως αθλητής του Πανελλήνιου Γ.Σ..<ref name=20/10/1946>Εφημερίδα «Εμπρός», 20/10/1946, σ. 2 "efimeris.nlg.gr", Ανακτήθηκε 3 Μαΐου 2020</ref> Στους Πανελλήνιους σκοπευτικούς αγώνες του 1948 αναδείχθηκε πρωταθλητής (389) στα 50 μέτρα τουφέκι πρηνηδόν με τον ίδιο σύλλογο.<ref name=11/4/1948>Εφημερίδα «Εμπρός», 11/4/1948, σ. 2 "efimeris.nlg.gr", Ανακτήθηκε 3 Μαΐου 2020</ref> 

Με την εθνική ομάδα σκοποβολής της Ελλάδας συμμετείχε στο πρώτο μεταπολεμικό Παγκόσμιο πρωτάθλημα σκοποβολής της Στοκχόλμης το 1947<ref name=27/7/1947>Εφημερίδα «Εμπρός», 27/7/1947, σ. 2 "efimeris.nlg.gr", Ανακτήθηκε 3 Μαΐου 2020</ref> και το ίδιο έτος στους Ελληνοτουρκικούς Σκοπευτικούς Αγώνες της Κωνσταντινούπολης όπου κατέκτησε την 1η θέση στο τυφέκιο ακριβείας 0,22 γονυπετώς και την 3η θέση<ref name=7/10/1947>Εφημερίδα «Εμπρός», 7/10/1947, σ. 2 "efimeris.nlg.gr", Ανακτήθηκε 3 Μαΐου 2020</ref> στο τυφέκιο ακριβείας 0,22 ορθίως.

Το 1948 έλαβε μέρος στους Ολυμπιακούς Αγώνες του Λονδίνου όπου κατέλαβε την 38η θέση (586/600) στα 50 μέτρα τουφέκι πρηνηδόν. Το 1951 συμμετείχε στους Α' Μεσογειακούς αγώνες της Αλεξάνδρειας<ref name=27/9/1951>Εφημερίδα «Εμπρός», 27/9/1951, σ. 2 "efimeris.nlg.gr", Ανακτήθηκε 3 Μαΐου 2020</ref> και το 1955 στους Μεσογειακούς αγώνες της Βαρκελώνης όπου κατέκτησε το αργυρό μετάλλιο (596/600) στα ("Silhouette mobile à la carabine;") και την 7η θέση (364) στα 50 μέτρα τουφέκι πρηνηδόν σημειώνοντας νέο ελληνικό ρεκόρ<ref name=23/7/1955>Εφημερίδα «Εμπρός», 23/7/1955, σ. 15 "efimeris.nlg.gr", Ανακτήθηκε 3 Μαΐου 2020</ref>. 

Κατείχε τη θέση του Συμβούλου της Σκοπευτικής Ομοσπονδίας Ελλάδος και του Συμβούλου, του Γενικού Γραμματέα και του Προέδρου της Πανελλήνιας Σκοπευτικής Εταιρείας επί σειρά ετών. Υπήρξε ένα από τα ιδρυτικά μέλη της Ελληνικής Ένωσης Συμμετασχόντων σε Ολυμπιακούς Αγώνες (ΕΣΟΑ) που ιδρύθηκε το 1987. Πέθανε το 1994 σε ηλικία 78 ετών.
Γεώργιος Μπελκάκης

Ο Γεώργιος Μπελκάκης («Πυθαγόρας») ήταν Έλληνας αντιστασιακός και στρατιωτικός, αξιωματικός του Δ.Σ.Ε. κατά τη διάρκεια του Εμφυλίου.

Ο Μπελκάκης γεννήθηκε στην Αιδηψό από φτωχή οικογένεια βιοπαλαιστών. Εντάχθηκε και συμμετείχε στην Εθνική Αντίσταση μέσα από τις τάξεις του Ε.Λ.Α.Σ. με το βαθμό του ανθυπασπιστή. Πολέμησε εναντίον των Γερμανών κυρίως στη Στερεά Ελλάδα σε ανταρτικά σώματα υπό την ηγεσία των «Άρη Βελουχιώτη» και «Καπετάν Διαμαντή». Μέλος του ΚΚΕ από το 1946, πήρε μέρος και στον εμφύλιο πόλεμο από τις γραμμές των κομμουνιστών ανταρτών. Διακρίθηκε σε αρκετές περιπτώσεις κι έτσι, τιμητικά, του απονεμήθηκε ο βαθμός του ταξιάρχου και του ανατέθηκε η διοίκηση της 144ης Ταξιαρχίας του Δ.Σ.Ε. (ως τμήμα της 2ης Μεραρχίας). Πήρε μέρος στην κατάληψη του Καρπενησίου και του Λιδωρικίου (1949) κατά την οποία συνέλαβε αιχμάλωτο τον ταξίαρχο του κυβερνητικού στρατού, Δημήτριο Μαρκόπουλο. Κατά την τελευταία φάση του πολέμου αιχμαλωτίστηκε από τον κυβερνητικό στρατό και παραπέμφθηκε στο στρατοδικείο της Λάρισας, όπου και καταδικάστηκε σε θάνατο. Εκτελέστηκε στις 10 Ιουλίου του 1949.
Ιωσηφίνα Καρολίνα του Βελγίου

Η Ιωσηφίνα Καρολίνα του Βελγίου ("Joséphine Caroline de Belgique", 18 Οκτωβρίου 1872 - 6 Ιανουαρίου 1958) ήταν κόρη του Φίλιππου, Κόμη της Φλάνδρας.
Τζων Χουάιτ Αλεξάντερ

Ο Τζων Χουάιτ Αλεξάντερ ("John White Alexander", 7 Οκτωβρίου 1856 – 31 Μαΐου 1915) ήταν Αμερικανός ζωγράφος και εικονογράφος.
Ο Γορίλας σας χαιρετά

Ο Γορίλας σας χαιρετά (γαλλικά: Le Gorille vous salue bien) επίσης γνωστό και με το τίτλο "The Mask of the Gorilla") είναι μια ταινία δράσης Γαλλικής παραγωγής του 1958, 
σε σκηνοθεσία Μπερνάρ Μπορντερί και σενάριο των Μπορντερί και Αντουάν-Λουί Ντομινίκ. Πρωταγωνιστούν οι Λίνο Βεντούρα, Σαρλ Βανέλ και Πιέρ Ντουξ.
Η ταινία είναι η πρώτη από τις τρεις κλασικές ταινίες κατασκοπείας από τον σκηνοθέτη Μπερνάρ Μπορντερί, η οποία παρακολουθεί τις περιπέτειες του αντι-κατασκοπευτικού πράκτορα Τζέο Πακέτ, γνωστού και ως ο "Γορίλλας".
Ιωσηφίνα Μαρία του Βελγίου

Η Ιωσηφίνα Μαρία του Βελγίου ("Joséphine Marie de Belgique", 30 Νοεμβρίου 1870 - 18 Ιανουαρίου 1871) ήταν κόρη του Πρίγκιπα Φίλιππου, Κόμη της Φλάνδρας.
Νήσος Γιος Σουντάρσο

Το Πουλάου Γιος Σουντάρσο ("Pulau Yos Sudarso"), δηλαδή η Νήσος Γιος Σουντάρσο, ή Πουλάου Ντόλοκ ("Pulau Dolok"), είναι μεγάλο νησί που χωρίζεται από τη νήσο Νέα Γουινέα (το δεύτερο μεγαλύτερο νησί της Γης) από τον στενό Πορθμό Μούλι. Διοικητικώς υπάγεται στην Επαρχία Παπούα του κράτους της Ινδονησίας. Το Γιος Σουντάρσο έχει μήκος περί τα 165 χιλιόμετρα και έκταση 11.742 τετραγωνικά χιλιόμετρα. Από πλευράς εκτάσεως είναι το εξηκοστό έκτο ή το εξηκοστό έβδομο μεγαλύτερο νησί της Γης (για σύγκριση η Κρήτη είναι το 89ο). Μέχρι το 1963 ήταν γνωστό ως Νήσος Φρειδερίκου Ερρίκου. Αλλά και οι τοπικοί πληθυσμοί έχουν και άλλες ονομασίες για αυτό, όπως Ντόλοκ, Κιμαάμ και Κολεπόμ.
Πανεπιστήμιο της Οδησσού

Το Εθνικό Πανεπιστήμιο της Οδησσού «I.I. Μέτσνικοφ» (ουκρ. Одеський національний університет імені І. І. Мечникова), γνωστό και με τα αρχικά ОΗУ, είναι ένα από τα μεγαλύτερα πανεπιστήμια της Ουκρανίας. Βρίσκεται στην πόλη Οδησσό και ονομάσθηκε προς τιμή του βιολόγου Ίλια Μέτσνικοφ (Βραβείο Νόμπελ 1908). Το Πανεπιστήμιο της Οδησσού ιδρύθηκε το 1865 με διάταγμα του Τσάρου Αλεξάνδρου Β΄ της Ρωσίας, που αναδιοργάνωνε το Λύκειο Ρισελιέ της Οδησσού στο νέο «Αυτοκρατορικό Πανεπιστήμιο της Νέας Ρωσίας». Κατά τη σοβιετική εποχή το ίδρυμα μετονομάσθηκε σε Πανεπιστήμιο της Οδησσού «I.I. Μέτσνικοφ», ενώ κατόπιν, στην ανεξάρτητη πλέον Ουκρανία, προστέθηκε στην ονομασία και το επίθετο «Εθνικό».

Σήμερα το Εθνικό Πανεπιστήμιο της Οδησσού «I.I. Μέτσνικοφ» αποτελείται από δέκα σχολές-τμήματα, τέσσερα ινστιτούτα και εφτά «ειδικά συμβούλια». Είναι εξάλλου περίφημο για την επιστημονική βιβλιοθήκη του, την παλαιότερη και μεγαλύτερη πανεπιστημιακή βιβλιοθήκη σε όλη την Ουκρανία (έχει 3.600.000 τόμους βιβλίων, που χρονολογούνται από τον 15ο αιώνα μέχρι σήμερα).
Χέμμα

Η Χέμμα (περί το 803 - 31 Ιανουαρίου 876) μέλος του Οίκου των Παλαιών Γουέλφων ήταν βασίλισσα των Ανατολικών Φράγκων (843 - 876) μέσω του γάμου της με τον Λουδοβίκο τον Γερμανικό. Η Χέμμα ήταν κόρη του Γουέλφου κόμη του Άλτορφ στην Αλαμμαννία και της Χέντβιχ (775 - 833) κόρης του Ίζαμπαρτ κόμη του Τούργκαου στη Σαξονία. Η μεγαλύτερη αδελφή της Χέμμας Ιουδήθ παντρεύτηκε σε δεύτερο γάμο τον πεθερό της Λουδοβίκο τον Ευσεβή, γιος τους ήταν ο Κάρολος ο Φαλακρός, έγινε βασίλισσα των Φράγκων και Αγία Ρωμαία Αυτοκράτειρα. Ο γάμος αυτός ήταν ένα σημαντικό βήμα για την άνοδο του Οίκου των Γουέλφων.
Σαρλ Αλεξάντρ

Ο Σαρλ Αλεξάντρ ("Charles Alexandre", 17 Φεβρουαρίου 1797 – 6 Ιουνίου 1870) ήταν Γάλλος ελληνιστής φιλόλογος και λεξικογράφος. Υπήρξε γενικός επιθεωρητής της δημόσιας εκπαιδεύσεως και μέλος του Ινστιτούτου της Γαλλίας.

Ο Αλεξάντρ γεννήθηκε στην Αμιένη και από το 1814 ήταν φοιτητής στην École normale supérieure.

Ο Σαρλ Αλεξάντρ έγραψε αρκετά βιβλία, αλλά κυρίως συνέταξε λεξικά, ιδίως το ελληνογαλλικό λεξικό (της αρχαίας ελληνικής), που εκδόθηκε το 1858, και μαζί με συναδέλφους του ένα γαλλοελληνικό λεξικό, που εκδόθηκε το 1861. Συνέγραψε επίσης "Μέθοδο συγγραφής αρχαίων ελληνικών θεμάτων κατά τη σύνταξη του Μπυρνούφ" και επιμελήθηκε μια έκδοση του ελληνικού κειμένου με μετάφραση στη λατινική των "Σιβυλλικών χρησμών". Ακόμη, εξέδωσε την "Κοσμογονία" του Πλίνιου το 1827.

Τιμήθηκε με το παράσημο του Ταξιάρχη της Λεγεώνας της Τιμής. Απεβίωσε στο Παρίσι σε ηλικία 73 ετών.
Ρενάτο Σάντσες

Ο Ρενάτο Σάντσες ("Renato Sanches", 18 Αυγούστου 1997) είναι Πορτογάλος ποδοσφαιριστής ο οποίος αγωνίζεται ως μέσος για τη Λιλ και την εθνική ομάδα της Πορτογαλίας.

Ο Σάντσες ξεκίνησε την επαγγελματική του καριέρα από την Μπενφίκα, πραγματοποιώντας την πρώτη του εμφάνιση με την πρώτη ομάδα τον Οκτώβριο του 2015. Στη μία και μοναδική του σαιζόν με την Μπενφίκα κατέκτησε το νταμπλ και κέρδισε τα βραβεία καλύτερα βελτιωμένου παίκτη της Πρίμειρα Λιγκ και το βραβείο Golden Boy.

Ο Σάντσες αποκτήθηκε τότε από τη Μπάγερν Μονάχου έναντι 35 εκατομμυρίων ευρώ, το υψηλότερο εκείνη την εποχή για Πορτογάλο που αγωνιζόταν στην Πριμέιρα Λιγκ. Εκεί οι επιδόσεις του έπεσαν και βρέθηκε να συναγωνίζεται εμπειρότερους παίκτες, με αποτέλεσμα να αγωνίζεται σπάνια, οπότε και δόθηκε δανεικός στη Σουόνσι Σίτι. Όμως εκεί δεν βελτιώθηκε και αντιμετώπισε τραυματισμούς. Με την επιστροφή του στη Μπάγερν ενσωμάτωθηκε καλύτερα και τον Αύγουστο του 2019 αποκτήθηκε από τη Λιλ για 25 εκατομμύρια ευρώ, ποσό ρεκόρ για τον σύλλογο.

Ο Σάντσες πραγματοποίησε το ντεμπούτο του με την εθνική ομάδα το Μάρτιο του 2016 και ήταν μέλος της αποστολής στο Euro 2016, με αποτέλεσμα σε ηλικία 18 ετών να γίνει ο νεαρότερος Πορτογάλος σε διεθνές τουρνουά και ο νεαρότερος παίκτης που κέρδισε το ευρωπαϊκό κύπελλο. Στο Euro σκόραρε μία φορά και κέρδισε το βραβείο καλύτερου νέου ποδοσφαιριστή.
Λατσάρο Μπαστιάνι

Ο Λατσάρο Μπαστιάνι (ιταλικά: "Lazzaro Bastiani", 1429 – 5 Απριλίου 1512) ήταν Ιταλός ζωγράφος της πρώιμης Αναγεννήσεως, που δημιούργησε κυρίως στη Βενετία.

Ο Μπαστιάνι γεννήθηκε στην Παδούη. Αναφέρεται για πρώτη φορά ως ζωγράφος σε εργαστήριο στη Βενετία το 1449 και κατόπιν το 1460, σε μια σωζόμενη απόδειξη πληρωμής για τη φιλοτέχνηση μιας κόγχης του Αγίου Σαμουήλ, για λογαριασμό των επιτρόπων του Αγίου Μάρκου. Το 1462 πληρωνόταν εξίσου πλουσιοπάροχα με τον Τζοβάνι Μπελλίνι, ενώ το 1470 αναφέρεται ως μέλος της Σχολής του Σαν Τζιρόλαμο (το σημερινό Ατενέο Βένετο) στη Βενετία. Κατά τη δεκαετία 1480-1490 εργάσθηκε μαζί με τον Τζεντίλε Μπελλίνι στη Μεγάλη Σχολή του Αγίου Μάρκου. Ζωγράφισε μια «Στέψη της Παρθένου» (που σήμερα βρίσκεται στην Πινακοθήκη της Ακαδημίας της Βενετίας), μια Γέννηση του Χριστού το 1477 και τον πίνακα «Ο Άγιος Αντώνιος πάνω στην καρυδιά».

Το 1508 κλήθηκε, μαζί με τον μαθητή του Βιττόρε Καρπάτσο, να εκτιμήσει ζωγραφιές του Τζορτζόνε για τη Φοντάκο ντέι Τεντέσκι.
Μαουρίσιο Ποτσετίνο

Ο Μαουρίσιο Ποτσετίνο ("Mauricio Pochettino", 2 Μαρτίου 1972) είναι Αργεντινός προπονητής ποδοσφαίρου και παλαίμαχος διεθνής ποδοσφαιριστής.

Ως κεντρικός αμυντικός, αγωνίστηκε 17 χρόνια επαγγελματικά, από τα οποία τα 10 τα πέρασε στην Εσπανιόλ όπου σημείωσε 13 γκολ και 275 εμφανίσεις, ενώ κέρδισε και δύο Κόπα ντελ Ρέι. Ξεκίνησε την καριέρα του από τη Νιούελς Ολντ Μπόις και αγωνίστηκε επίσης στις Παρί Σεν Ζερμέν και Μπορντώ. Με την εθνική ομάδα της Αργεντινής αγωνίστηκε για τρία χρόνια, εκπροσωπώντας τη χώρα στο Μουντιάλ 2002 και στο Κόπα Αμέρικα 1999, πραγματοποιώντας 20 συμμετοχές με το εθνόσημο.

Ο Ποκετίνο ξεκίνησε την καριέρα του ως προπονητής από την Εσπανιόλ τον Ιανούαριο του 2009, και παρέμεινε προπονητής της για τέσσερα χρόνια. Στη συνέχεια μετακινήθηκε στο Πρέμιερ Λιγκ, πρώτη στη Σαουθάμπτον, φτάνοντας στην 8η θέση το 2013-14, την υψηλότερη μετά το 2002-03. Την επόμενη χρονιά αποκτήθηκε από την Τότεναμ, με την οποία τερμάτησε στις τρεις πρώτες θέσεις τις τέσσερις πρώτες σαιζόν του, ενώ έφτασε μέχρι τον τελικό του Τσάμπιονς Λιγκ το 2019, για πρώτη φορά στην ιστορία του συλλόγου. Το Νοέμβριο του 2019 αντικαταστάθηκε από τον Ζοζέ Μουρίνιο.
Από το 2021 είναι προπονητής της Παρί Σεν Ζερμέν ΦΚ
Μαρκίνιος

O Μάρκους Αοάς Κορέα ("Marcos Aoás Corrêa", 14 Μαΐου 1994), περισσότερο γνωστός ως Μαρκίνιος ("Marquinhos"), είναι Βραζιλιάνος ποδοσφαιριστής ο οποίος αγωνίζεται ως αμυντικός στη Παρί Σεν Ζερμέν και στην εθνική ομάδα της Βραζιλίας. Αγωνίζεται κυρίως ως κεντρικός αμυντικός, αλλά μπορεί να αγωνιστεί και ως δεξιός αμυντικός ή αμυντικός μέσος.

Ο Μαρκίνιος ξεκίνησε την καριέρα του από την Κορίνθιας και αφότου κατέκτησε το Κόπα Λιμπερταδόρες το 2012 αποκτήθηκε από τη Ρόμα για 3 εκατομύρια ευρώ. Ο Μαρκίνιος αγωνίστηκε για μία σαιζόν στη Ρόμα, αποκτώντας θέση βασικού, και στη συνέχεια αποκτήθηκε από τη Παρί Σεν Ζερμέν τον Ιούλιο του 2013 για 31,4 εκατομύρια ευρώ, ένα από τα μεγαλύτερα ποσά για παίκτη κάτω των 20. Με την ΠΣΖ κατέκτησε πολλούς τίτλους, συμπεριλαμβανομένων πέντε πρωταθλημάτων. Στην Παρί είχε ανταγωνισμό από τον Νταβίντ Λουίζ, αλλά με την πώληση του δεύτερου το 2016 απέκτησε πάλι θέση βασικού. Ο Μαρκίνιος έγινε ο πρώτος κεντρικός αμυντικός που σκόραρε σε προημιτελικά και ημιτελικά σε δύο συνεχόμενες σαιζόν στο Τσάμπιονς Λιγκ.

Ο Μαρκίνιος πραγματοποίησε το ντεμπούτο του με την εθνική αντρών της Βραζιλίας το 2013 και έκτοτε έχει πραγματοποιήσει 47 συμμετοχές με το εθνόσημο. Ήταν μέλος της αποστολής στο Μουντιάλ 2018 και στα Κόπα Αμέρικα 2015, Σεντενάριο και 2019, κατακτώντας το τελευταίο, καθώς και της ολυμπιακής ομάδας που κατέκτησε το χρυσό το 2016.
Ζωρζ Αρνό

Ο Ζωρζ Αρνό (1917 - 1987) υπήρξε γάλλος συγγραφέας. 
Γεννήθηκε στις 16 Ιουλίου 1917 στο Μονπελιέ. Σπούδασε στο Παρίσι. Πήρε δίπλωμα νομικής και άδεια να δικηγορεί. Παρακολούθησε τις παραδόσεις στη Σχολή Πολιτικών Επιστημών. Απαλλάχθηκε από την στρατιωτική υπηρεσία, όμως το 1940 κατατάχθηκε εθελοντικά. Αιχμαλωτίστηκε και δραπέτευσε αμέσως. Εγκαταστάθικε στο Παρίσι όπου άρχισε να γράφει. Ύστερα έφυγε για τη Νότια Αμερική, από την οποία επέστεψε το 1949. Έφερε μαζί του ένα χειρόγραφο: "Το μεροκάματο του τρόμου", που προκάλεσε τον ενθουσιασμό των κριτικών . 

"Παίρνει τον αναγνώστη μαζί του" έγραφε ο Pierre Loewel στην Aurore κι ο Jean Cau στην Opera, δήλωνε: "Τι βιβλίο! Ξεκίνησα μαζί του απ' τις πρώτες σελίδες και παρασύρθηκα σε μια εξαίσια περιπέτεια". Αυτή την περιπέτεια ο Ανρί-Ζωρζ Κλουζό, ο σκηνοθέτης των μεγάλων επιτυχιών "Το κοράκι" και "Μανον" , την ξαναζωντανεύει μέσα στην ταινία που έβγαλε απ' αυτό το βιβλίο και πήρε το Μέγα Βραβείο του Διεθνούς Φεστιβάλ των Καννών 1953.
Λέα του Βελγίου

Η Λέα του Βελγίου ("Léa de Belgique", γεννημένη ως Λέα Βόλμαν "Léa Wolman", 2 Δεκεμβρίου 1951 -) είναι η χήρα σύζυγος του Πρίγκιπα Αλέξανδρου του Βελγίου.
Ντικάνκα

Η Ντικάνκα () είναι ένας οικισμός και διοικητικό κέντρο της Περιφέρειας της Ντικάνκα (Όμπλαστ του Πολτάβα) της κεντρικής Ουκρανίας. 

Ο οικισμός βρίσκεται 26 χιλιόμετρα μακριά από τον σιδηροδρομικό σταθμό Πολτάβα Κίβσκα.
Οροσειρά Αμούρ

Η Οροσειρά Αμούρ (, ) είναι οροσειρά στην Αλγερία, η οποία αποτελεί τμήμα του Σαχαριανού Άτλαντα, του ορεινού συστήματος του Άτλαντα.
Λαλλά Χεντιτζά

Το Λαλλά Χεντιτζά (, καβυλιακά: "Tamgut Aâlayen" ή "Azeru Amghur"), είναι βουνό στην Αλγερία. Με υψόμετρο 2.308 μέτρων, είναι η υψηλότερη κορυφή της οροσειράς Τζουρτζουρά, μιας υπο-οροσειράς του Τελλ Άτλαντα.
Δήμος Ηρωικής Νήσου Κάσου

μικρογραφία|403x403εσ|Ο Άγιος Σπυρίδωνας στο Φρυ, πολιούχος της Κάσου.
Ο Δήμος Ηρωικής Νήσου Κάσου είναι δήμος της Περιφέρειας Νοτίου Αιγαίου που περιλαμβάνει το νησί της Κάσου και τις γειτονικές του νησίδες, γνωστές από την αρχαιότητα με την ονομασία "Κασίων νήσοι". Η εφαρμογή των σχεδίων διοικητικής μεταρρύθμισης της τοπικής αυτοδιοίκησης Πρόγραμμα Καποδίστριας (1997), Πρόγραμμα Καλλικράτης (2010) και Πρόγραμμα Κλειθένης (2018), δεν επέφεραν καμιά ουσιαστική μεταβολή στα διοικητικά πράγματα του Δήμου.

Με το Νόμο 4582 του 2018 ο έως τότε γνωστός ως Δήμος Κάσου μετονομάστηκε με ομόφωνη απόφαση της Βουλής των Ελλήνων σε Δήμο Ηρωικής Νήσου Κάσου. Η απόφαση αυτή ήρθε ως επακόλουθο σχετικής πρωτοβουλίας που ανέλαβε η Περιφερειακή Ενότητα Καρπάθου-Κάσου μετά από εισήγηση του οικείου τμήματος Πολιτισμού. Μιας πρωτοβουλίας που υποστηρίχτηκε στη συνέχεια από τους Βουλευτές Δωδεκανήσου, κι αυτό σε αναγνώριση των αγώνων και των θυσιών των Κασιωτών στον αγώνα της Ελληνικής Επανάστασης του 1821.

Έδρα του δήμου είναι το Φρυ ενώ παλαιότερη έδρα του υπήρξε η Αγία Μαρίνα.
Λίγο πριν Νυχτώσει

Το Λίγο πριν Νυχτώσει (γαλλικά: Juste Avant la Nuit) είναι μια ψυχολογική δραματική ταινία γαλλικής παραγωγής του 1971 σε σενάριο και σκηνοθεσία Κλοντ Σαμπρόλ, βασισμένη στο μυθιστόρημα "The Thin Line" του Εντουάρ Ατιγιά.
Πρωταγωνιστούν οι Μισέλ Μπουκέ, Φρανσουά Περιέ και η Στεφάν Ωντράν, 
η οποία κέρδισε το βραβείο BAFTA Α' Γυναικείου ρόλου για την απόδοση της στην 27η τελετή απονομής βραβείων της Βρετανικής Ακαδημίας Κινηματογράφου.
Έστερ Φερρέρ

Η Έστερ Φερρέρ ("Esther Ferrer Ruiz", Σαν Σεμπαστιάν, 19 Δεκεμβρίου 1937) είναι Ισπανίδα που επικεντρώνεται στην "performance art" και θεωρείται μία από τους καλύτερους Ισπανούς καλλιτέχνες της γενιάς της. Το 2008 έλαβε το Premio Nacional de Artes Plásticas de España και το 2014, το Premio Velázquez de Artes Plásticas που απονεμήθηκε από το Υπουργείο Πολιτισμού.
Αχβάζ

Το Αχβάζ () είναι πόλη στο νοτιοδυτικό Ιράν. Είναι η πρωτεύουσα της επαρχίας Χουζεστάν. Το 2016 το Αχβάζ είχε πληθυσμό 1.184.788 κατοίκων. Σύμφωνα με την απογραφή του 2016, ο πληθυσμός της αστικής περιοχής του Αχβάζ ήταν 1.350.000 κάτοικοι, ενώ ο πληθυσμός της μητροπολιτικής περιοχής του Αχβάζ ήταν 1.410.000 κάτοικοι. Στα αραβικά, η πόλη είναι γνωστή ως Αχβάζ ή Αλ-Αχβάζ ( ή ). 

Η οικοδομημένη περιοχή του Αχβάζ και η κοντινή πόλη Σεϊμπανί έχουν πληθυσμό 1.136.989 κατοίκων. Στην πόλη ζουν Πέρσες, Άραβες, Μπαχτιάρι, Ντεζφούλι, Σουστάρι και άλλες εθνότητες. Ως εκ τούτου, στο Αχβάζ ομιλούνται πολλές γλώσσες (περσικά, αραβικά, λούρι, ντεζφούλι, σουστάρι, διάλεκτος μπαχτιαρί κτλ.). 

Λόγω της πετρελαϊκής βιομηχανίας στη πόλη, ο αέρας της πόλης είναι ο πιο μολυσμένος στον κόσμο, σύμφωνα με στατιστικά του Παγκόσμιου Οργανισμού Υγείας του 2011.
Le Coq Sportif

Η Le Coq Sportif (προφέρεται: , «ο αθλητικός κόκορας») είναι γαλλική εταιρεία παραγωγής αθλητικών παπουτσιών, αθλητικών ενδυμάτων και αθλητικών αξεσουάρ. Ιδρύθηκε το 1882 από τον Εμίλ Καμουζέτ και έχει έδρα το Έντζχαϊμ της Γαλλίας. Η εταιρεία παρήγαγε για πρώτη φορά αντικείμενα με την επωνυμία της με το πλέον διάσημο εμπορικό σήμα με τον κόκορα το 1948. Το όνομα και το εμπορικό σήμα της εταιρείας προέρχονται από τον γαλλικό κόκορα, ένα εθνικό σύμβολο της Γαλλίας. Η εταιρεία είναι θυγατρική της Airesis SA με έδρα την Ελβετία.
Μαρία Χριστίνα του Βελγίου

Η Μαρία Χριστίνα του Βελγίου ("Marie-Christine de Belgique", 6 Φεβρουαρίου 1951 -) είναι κόρη του Βασιλιά Λεοπόλδου Γ΄ του Βελγίου.
Διεθνής Κοινωνική Υπηρεσία

Η Διεθνής Κοινωνική Υπηρεσία (ΔΚΥ) είναι ανεξάρτητη, μη κερδοσκοπική, μη κυβερνητική οργάνωση, που εργάζεται χωρίς κοινωνικές, φυλετικές, θρησκευτικές, πολιτικές ή εθνικές διακρίσεις. Ιδρύθηκε το 1924, ως αποτέλεσμα των μεγάλων πληθυσμιακών μετακινήσεων που συνέβαιναν ανά τον κόσμο εκείνη την εποχή, για να βοηθήσει οικογένειες που βρίσκονταν διασπασμένες σε δύο (ή περισσότερες) χώρες.

Το συντονιστικό όργανο της οργάνωσης είναι η Γενική Γραμματεία και έχει την έδρα της στη Γενεύη της Ελβετίας. Διαθέτει Κλάδους και Αντιπροσώπους σε 140 χώρες που συνεργάζονται διακρατικά για να αντιμετωπίσουν κοινωνικά, ψυχολογικά και νομικά προβλήματα ατόμων και οικογενειών που προκλήθηκαν από την ακούσια ή την εκούσια μετακίνησή τους σε άλλες χώρες. Πρωταρχικό μέλημα της ΔΚΥ είναι η προστασία των παιδιών.
Ιστορική Αρχαιολογική Εταιρεία Δυτικής Στερεάς Ελλάδος

Η Ιστορική Αρχαιολογική Εταιρεία Δυτικής Στερεάς Ελλάδος είναι επιστημονική εταιρεία με έδρα το Αγρίνιο με αντικείμενο τις επιστήμες της Ιστορίας και της Αρχαιολογίας.
Σβατοπλούκ Πλούσκαλ

Ο Σβατοπλούκ Πλούσκαλ (28 Οκτωβρίου 1930 - 29 Μαΐου 2005) ήταν τσεχοσλοβάκος ποδοσφαιριστής, μέλος της εθνικής ομάδας της χώρας του που κατέκτησε τη δεύτερη θέση στο Παγκόσμιο Κύπελλο στη Χιλή το 1962.
Πατριαρχικό Μοναστήρι του Ιπεκίου (Πετς)

Το Πατριαρχείο της Μονής Ιπεκίου (Πετς) ( / "Manastir Pećka patrijaršija", ; ) ή το Πατριαρχικό Μοναστήρι του Ιπεκίου (Πετς), είναι ένα μεσαιωνικό ορθόδοξο μοναστήρι της Σερβίας που βρίσκεται κοντά στη σημερινή πόλη του Πετς, στο Κοσσυφοπέδιο. Χτίστηκε τον 13ο αιώνα και έγινε η κατοικία των Σέρβων Αρχιεπισκόπων . Επεκτάθηκε κατά τον 14ο αιώνα, και το 1346, όταν δημιουργήθηκε το Σερβικό Πατριαρχείο Ιπεκίου (Πετς), η Μονή έγινε έδρα των Σέρβων Πατριαρχών . Το μοναστηριακό συγκρότημα αποτελείται από πολλές εκκλησίες και κατά τη διάρκεια των μεσαιωνικών και πρώιμων σύγχρονων χρόνων χρησιμοποιήθηκε επίσης ως μαυσωλείο των Σέρβων Αρχιεπίσκοπων και Πατριαρχών. Από το 2006, αποτελεί μέρος των «Μεσαιωνικών Μνημείων του Κοσόβου», ενός συνδυασμένου μνημείου παγκόσμιας κληρονομιάς μαζί με τρία άλλα μνημεία της Σερβικής Ορθόδοξης Εκκλησίας . 

Το μοναστήρι διοικείται εκκλησιαστικά από την Επαρχία Ράσκας και Πριζρένης, αλλά έχει ιδιαίτερο (σταυροπηγιακό) καθεστώς, δεδομένου ότι υπάγεται στην άμεση δικαιοδοσία του Σέρβου Πατριάρχη, του οποίου ο τίτλος περιλαμβάνει τον "Αρχιεπίσκοπο του Ιπεκίου (Peć)". Η εκκλησία του μοναστηριού είναι μοναδική στη μεσαιωνική αρχιτεκτονική της Σερβίας, με τρεις εκκλησίες συνδεδεμένες ως ενιαία, σε σύνολο τεσσάρων εκκλησιών.
Μαρία Εσμεράλδα του Βελγίου

Η Μαρία Εσμεράλδα του Βελγίου ("Marie Esméralda de Belgique", 30 Σεπτεμβρίου 1956 -) είναι Βελγίδα δημοσιογράφος, συγγραφέας και δημιουργός ντοκιμαντέρ και κόρη του Βασιλιά Λεοπόλδου Γ΄ του Βελγίου. Είναι επίσης περιβαλλοντική ακτιβίστρια και campaigner για τα δικαιώματα των γυναικών και τα δικαιώματα των αυτόχθονων ανθρώπων.
Τσεντομίρ Γιανέφσκι

Ο Τσεντομίρ Γιανέφσκι ( , γεννημένος στις 3 Ιουλίου 1961) είναι Βορειομακεδόνας πρώην ποδοσφαιριστής που έπαιξε ως διεθνής ποδόσφαιρο τόσο για τη Γιουγκοσλαβία όσο και για τη Βόρεια Μακεδονία . Σήμερα είναι ο προπονητής της κυπριακής ομάδας πρώτης κατηγορίας, Ένωσις Νέων Παραλιμνίου.

Κατηγορία:Προπονητές ποδοσφαίρου ΦΚ Βάρνταρ
Κατηγορία:Προπονητές ποδοσφαίρου Εθνικής Βόρειας Μακεδονίας
Κατηγορία:Προπονητές ποδοσφαίρου Εθνικού Άχνας
Κατηγορία:Προπονητές ποδοσφαίρου Ένωσις Νέων Παραλιμνίου
Κατηγορία:Προπονητές ποδοσφαίρου Ερυθρού Αστέρα
Κατηγορία:Προπονητές ποδοσφαίρου Κλαμπ Μπρυζ
Κατηγορία:Βορειομακεδόνες προπονητές ποδοσφαίρου
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Α΄ Κατηγορίας Γιουγκοσλαβίας
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Ιστανμπούλσπορ ΑΣ
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές ΦΚ Βάρνταρ
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Βορειομακεδόνες ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Γιουγκοσλάβοι ποδοσφαιριστές
Αριέλ Ορτέγα

Ο Αριέλ Ορτέγα ("Ariel Ortega", 4 Μαρτίου 1974) είναι Αργεντινός πρώην διεθνής ποδοσφαιριστής, ο οποίος αγωνιζόταν ως επιθετικός μέσος. Ήταν γνωστός για τη δημιουργικότητα και την κινητικότητά του, καθώς και για τις τρίπλες του, αλλά ήταν δύσθυμος. Το παρατσούκλι του είναι "Ελ Μπουρίτο" (ο γαϊδαράκος).

Ο Ορτέγκα αγωνίστηκε για πρώτη φορά επαγγελματικά για την Ρίβερ Πλέιτ τις 14 Δεκεμβρίου 1991 και συνέχισε να αγωνίζεται με την ομάδα μέχρι το 1996. Επανήλθε τις περιόδους 2000–02, 2006–08 και 2009–11. Το 1997 αποκτήθηκε από τη Βαλένθια, έπειτα τη Σαμπντόρια, την Πάρμα, τη Φενερμπαχτσέ και την Νιούελς Ολντ Μπόις. Ο Ορτέγα έχει πραγματοποιήσει 87 συμμετοχές με το εθνόσημο, σκοράροντας 16 φορές. Ήταν μέλος των αποστολών στα Μουντιάλ 1994, όπου κλήθηκε να αντικαταστήσει τον Ντιέγο Μαραντόνα μετά την αποχώρηση του δεύτερου, 1998, όπου έφτασε μέχρι τα προημιτελικά, αλλά αποβλήθηκε επειδή κουτούλισε τον Έντβιν φαν ντερ Σάαρ, και 2002 καθώς και της ομάδας που κατέκτησε το αργυρό μετάλλιο στους Ολυμπιακούς Αγώνες του 1996.
Κάρλαϊλ

thumb|200px

Το Κάρλαϊλ, (αγγλικά: "Carlisle", ) είναι πόλη της βόρειας Αγγλίας και έδρα της κομητείας Κάμπρια. Η πόλη είναι χτισμένη στη συμβολή των ποταμών "Eden", "Caldew" και "Petteril", μόλις 16 χιλιόμετρα από τα σύνορα της Σκωτίας, γι' αυτό και το προσωνύμιό της είναι "Border city" (συνοριακή πόλη).

Ο πληθυσμός της πόλης το 2008 ήταν 73.900 κάτοικοι, ενώ του ευρύτερου δήμου, που έχει έκταση 1.040 τ.χλμ., αριθμούσε 107.466 κατοίκους το 2011. 

Τον χειμώνα του 2005 μετά από έντονες βροχοπτώσεις τα ποτάμια της πόλης υπερχείλισαν με αποτέλεσμα να πλημμυρίσουν 1.700 κτίρια και να χάσουν τη ζωή τους 3 άνθρωποι.

Στην πόλη εδρεύει η ποδοσφαιρική ομάδα Κάρλαϊλ Γιουνάιτεντ.
Αλεσάντρο Τσίτσερι

Ο Αλεσάντρο Τσίτσερι (Έρμπα, 10 Φεβρουαρίου 1932 – Μόντσα, 1990) ήταν Ιταλός αθλητής της σκοποβολής και επιχειρηματίας.

Το 1956 έλαβε μέρος στους Ολυμπιακούς αγώνες της Μελβούρνης όπου κατέκτησε το χάλκινο μετάλλιο στο αγώνισμα του τραπ. Το 1958 κατέκτησε το ασημένιο μετάλλιο στο ομαδικό τράπ στο Παγκόσμιο πρωτάθλημα σκοποβολής της Μόσχας και το 1959 στο ίδιο αγώνισμα το χρυσό μετάλλιο στο Παγκόσμιο πρωτάθλημα πήλινου στόχου του Καΐρου. Και τις δύο φορές ήταν μέρος της ομάδας ο αδερφός του Ντανιέλε Τσίτσερι.

Στο Ευρωπαϊκό πρωτάθλημα πήλινου στόχου του Παρισιού το 1957 κέρδισε το χάλκινο μετάλλιο πίσω από τον αδερφό του. Με την εθνική ομάδα σκοποβολής της Ιταλίας συμμετείχε στους Μεσογειακούς αγώνες της Βαρκελώνης το 1955 όπου κατέκτησε το χάλκινο μετάλλιο στο ατομικό τραπ και το χρυσό μετάλλιο στο ομαδικό τράπ.

Ήταν παντρεμένος με τη Μαρία Λοντιτζιάνι με την οποία είχε τέσσερα παιδιά, τον Μάσιμο, τον Ρομπέρτο, τον Μάρκο και τον Κλαούντιο. Εκτός από τον αθλητισμό, μαζί με τον αδελφό του Ντανιέλε είχε συμβάλει στην ανάπτυξη της Beta Utensili, μια εταιρεία που ιδρύθηκε από τον παππού του, τον Αλεσάντρο. Πέθανε το 1990 στη Μόντσα σε ηλικία 58 ετών.
Συνταγματικό Δικαστήριο της Αρμενίας

Το Συνταγματικό Δικαστήριο της Αρμενίας (αρμενικά: "Հայաստանի Հանրապետության սահմանադրական դատարան") αποτελεί το ανώτατο νομικό όργανο, αρμόδιο για τη συνταγματική εξέταση-μελέτη νόμων της Αρμενίας. Πρόκειται για ένα δικαστικό όργανο που είναι ξεχωριστό και ανεξάρτητο από την εκτελεστική, τη νομοθετική, αλλά και τη δικαστική εξουσία. Είναι υπεύθυνο για την εποπτεία της συνταγματικότητας των νόμων και άλλων νομοθετικών πράξεων. Ο νόμος περί του συνταγματικού δικαστηρίου της Αρμενίας περιγράφεται τόσο στο αρμενικό σύνταγμα όσο και σε άλλα νομοθετικά κείμενα της χώρας.

Το σύσταση του Συνταγματικού Δικαστηρίου αποφασίστηκε με το δημοψήφισμα της 5ης Ιουλίου 1995. Το σχετικό νομοσχέδιο εγκρίθηκε από την Αρμενική Εθνοσυνέλευση στις 20 Νοεμβρίου 1995 και υπογράφηκε από τον Πρόεδρο της Δημοκρατίας Λεβόν Τερ-Πετροσιάν στις 6 Δεκεμβρίου 1995. Στις 5 και 6 Φεβρουαρίου 1996 διορίστηκαν τα μέλη του Συνταγματικού Δικαστηρίου και το Δικαστήριο άρχισε να λειτουργεί στις 6 Φεβρουαρίου 1996, όταν τα μέλη του ορκίστηκαν ενώπιον της Εθνοσυνέλευσης. Σημερινός πρόεδρος του Συνταγματικού Δικαστηρίου είναι ο Χράϊρ Τοβμασιάν.
Ζόρκα του Μαυροβουνίου

H Ζόρκα του Μαυροβουνίου ("Zorka Petrović-Njegoš/Зорка Петровић-Његош", γεννημένη ως Λιούμπιτσα του Μαυροβουνίου, 23 Δεκεμβρίου 1864 - 16 Μαρτίου 1890) ήταν κόρη του Βασιλιά Νικολάου Α΄ του Μαυροβουνίου.
Γκούναρ Μύρνταλ

Ο Καρλ Γκούναρ Μύρνταλ ("Karl Gunnar Myrdal", 6 Δεκεμβρίου 1898 – 17 Μαΐου 1987) ήταν Σουηδός οικονομολόγος και κοινωνιολόγος. Το 1974 τιμήθηκε με το Βραβείο Νόμπελ Οικονομικών Επιστημών από κοινού με τον Φρίντριχ Χάγιεκ για «το πρωτοποριακό έργο τους στη θεωρία του χρήματος και των οικονομικών διακυμάνσεων, καθώς και για τη διεισδυτική ανάλυσή τους των αλληλεξαρτήσεων των οικονομικών, κοινωνικών και θεσμικών φαινομένων». Υπήρξε επίσης σοσιαλδημοκράτης πολιτικός, που διετέλεσε και υπουργός. Στη Σουηδία το έργο του και η πολιτική του επιρροή αποδείχθηκαν σημαντικά στην εγκαθίδρυση του κράτους πρόνοιας.
Τζουρτζουρά

Η Οροσειρά Τζουρτζουρά (, "Τζαμπάλ Τζουρτζουρά", βερβερικά: "Adrar n Jerjer") είναι οροσειρά του Άτλαντα Τελλ, μέρος του ορεινού συστήματος του Άτλαντα. Βρίσκεται στην περιοχή Καβυλία της Αλγερίας.
Οροσειρά Μπαμπόρ

Η Οροσειρά Μπαμπόρ (, καβυλιακά: Idurar n Babuṛ) είναι οροσειρά του Άτλαντα Τελλ στην Αλγερία. Το υψηλότερο σημείο της οροσειράς είναι το Όρος Μπαμπόρ στα 2.004 μ. 

Η οροσειρά Μπαμπόρ, μαζί με τη γειτονική Μπιμπάν, είναι μέρος της ορεινής φυσικής περιοχής Πετίτ Καμπιλί.
Της νύχτας τα καμώματα

Της νύχτας τα καμώματα είναι μια κοινωνική κωμική ταινία Ελληνικής παραγωγής του 1957 σε σκηνοθεσία Αλέκου Σακελλάριου και σενάριο των Σακελλάριου και Χρήστου Γιαννακόπουλου, βασισμένο στο θεατρικό έργο «Ουδέν το αξιοσημείωτον» των Σακελλάριου - Γιαννακόπουλου. Πρωταγωνιστούν οι Βασίλης Αυλωνίτης, Σμαρούλα Γιούλη, Ελένη Χατζηαργύρη, Ορέστης Μακρής, Λαυρέντης Διανέλλος, Βασίλης Διαμαντόπουλος, Νίκος Ρίζος, Γιάννης Γκιωνάκης, και ο Φραγκίσκος Μανέλλης.
Φίλιππος Παπαθεοδώρου

Ο Φίλιππος Παπαθεοδώρου γεννήθηκε στις 25 Ιουλίου 1936 στη Θεσσαλονίκη. Απόφοιτος γυμνασίου, την περίοδο 1948-1954 παρακολούθησε μαθήματα πιάνου, θεωρίας της μουσικής και ειδικό Αρμονίας στο Μακεδονικό Ωδείο της πόλης. Επίσης ασχολήθηκε και με την κιθάρα και το 1953 με τον Γιώργο Πετσίλα και τον Κώστα Τρούπτσιο, δημιούργησαν ένα από τα πιο δημοφιλή Τρίο της Ελλάδας, το Τρίο Καντσόνε. Το 1956 κατεβαίνουν στην Αθήνα και εμφανίζονται σε διάφορα κέντρα. Υπογράφουν συμβόλαιο με την "ODEON" και σημειώνουν δισκογραφικές επιτυχίες. "Χρόνια σε περίμενα", "Το χαμόγελο που λατρεύω", (δική του σύνθεση), "Μανουέλλα" κ.α. Το 1962, με την προσθήκη δύο μουσικών, του σαξοφωνίστα Κλεάνθη Μανταμόπουλου και του ντράμερ Σπύρου Λιβιεράτου, δημιουργούν το συγκρότημα "Αθηναίοι" . Με τη νέα σύνθεση κυκλοφορούν ένα δίσκο με 10 τραγούδια του Μάνου Χατζηδάκη , διασκευασμένα από τον ίδιο, με τίτλο "Οι Αθηναίοι τραγουδούν Χατζηδάκη". Περιοδεύουν στην Ευρώπη παίζοντας στα μεγαλύτερα κέντρα διασκέδασης με τεράστια επιτυχία. Το 1968 συνεργάζονται με τη Νάνα Μούσχουρη και δημιουργούν το γκρουπ "Nana Mouskouri et Les Atheniens" . Ξαναπιάνουν τις κιθάρες, επιστρατεύουν τις φωνές τους και σε συνδυασμό με τη φωνή της Νάνας δημιουργούν ένα μουσικό και φωνητικό σύνολο πρωτόγνωρο για τα μουσικά δεδομένα της Γαλλίας. Με τη νέα σύνθεση εμφανίζονται στα μεγαλύτερα θέατρα όπως το "Ολύμπια" το "Αλμπερ χωλ" Το " Κάρνεγκι χωλ" αποσπώντας διθυραμβικές κριτικές. Η επιτυχία του γκρουπ έχει την ίδια απήχηση και στη δισκογραφία, όπου καταγράφει ρεκόρ πωλήσεων, γεγονός που έχει σαν αποτέλεσμα, η Νάνα από μέτρια τραγουδίστρια που θεωρούνταν μέχρι τότε , να εξελιχθεί σε βεντέτα πρώτου μεγέθους...! Το 1971 ο Φίλιππος Παπαθεοδώρου αποχωρεί από το συγκρότημα, επιστρέφει στην Αθήνα και αναλαμβάνει Διευθυντής Παραγωγής στην "Ελλαδίσκ", μετέπειτα "Polygram". Συνεργάζεται με τα μεγάλα ονόματα της εταιρίας , Μαρινέλλα, Χατζή, Μητροπάνο, Καλογιάννη, Τσανακλίδου και άλλους και παράγει δίσκους - σταθμούς στην ελληνική δισκογραφία όπως "Ο Άγιος Φεβρουάριος",(Δ. Μούτσης - Μ. Ελευθερίου) με Μητροπάνο-Σαλπέα " Ο δρόμος για τα Κύθηρα", (Γ. Κατσαρός-Η. Λυμπερόπουλος) με Μητροπάνο-Χριστιάννα, η "Αλβανία" (Γ. Κατσαρός-Πυθαγόρας) με Μαρινέλλα, το ανεπανάληπτο "Ρεσιτάλ" με τον Κώστα Χατζή και τη Μαρινέλλα κ.α. Το 1988 αναλαμβάνει τη Διεύθυνση Ελληνικού Ρεπερτορίου της Columbia και μετά από ένα σύντομο πέρασμα από τη Μίνως, ιδρύει και οργανώνει ανεξάρτητη εταιρία δίσκων, τη "Symphony Records". Η αποχώρησή του από την "Symphony", σηματοδοτεί και την οριστική αποχώρησή του από την δισκογραφία. Οι Μουσικές εκδόσεις Arco, είναι η νέα δραστηριότητά του κι ένα κατάστημα μουσικών οργάνων αποτελεί το επιστέγασμα των δραστηριοτήτων του γύρω πάντα από τη μουσική και τα ενδιαφέροντά της. Την περίοδο της δισκογραφικής του δραστηριότητας ασχολήθηκε και με τη σύνθεση γράφοντας τραγούδια για τη Μαρινέλλα "Σβήσε το φως" (Στίχοι Σώτιας Τσώτου" Μαρινέλλα-Βοσκόπουλο "Σ'αγαπώ" (Στίχοι Νάσου Νανόπουλου) , Φίλιππο Νικολάου "Ήσουν μεγάλος σταθμός" (στίχοι Φ. Νικολάου), Πασχάλη "Τα φώτα σβήσανε" (Στίχοι Ν. Νανόπουλου), Αντώνη Καλογιάννη "Πριγκηπέσσα μου" (Στίχοι Μαρία Μωραίτη κ.α.
Κατηγορία:Έλληνες μουσικοί
Κυβέρνηση του Χόντσαρουκ

Η Κυβέρνηση του Χόντσαρουκ σχηματίστηκε στις 29 Αυγούστου 2019, μετά τις Ουκρανικές βουλευτικές εκλογές του 2019. Επικεφαλής της ήταν ο Ολέξι Χόντσαρουκ. Ήταν η 4η κυβέρνηση της Ουκρανίας από το 2014 που έγινε η επανάσταση του Euromaidan, και η 19η κυβέρνηση της Ουκρανίας από το 1990. Στις 4 Μαρτίου 2020, ο Χοντσαρούκ υπέβαλλε την παραίτησή του από τη θέση του Πρωθυπουργού και η κυβέρνησή του διαλύθηκε.
Κλεοπάτρα Ρώτα

Η Κλεοπάτρα Ρώτα (1950) είναι Ελληνίδα ηθοποιός. 

Έγινε γνωστή από την πολυβραβευμένη δραματική ταινία "Μικρές Αφροδίτες" του σκηνοθέτη Νίκου Κούνδουρου, στην οποία υποδύθηκε τον πρωταγωνιστικό ρόλο της Χλόης.
Ανσγκάρδη της Βουργουνδίας

Η Ανσγκάρδη της Βουργουνδίας βασίλισσα της Ακουιτανίας αλλά ποτέ των Δυτικών Φράγκων ήταν κόρη του Αρντουέν της Βουργουνδίας. Παντρεύτηκε μυστικά τον διάδοχο του θρόνου των Δυτικών Φράγκων Λουδοβίκο τον Τραυλό, γιοι τους ήταν οι μετέπειτα βασιλείας Λουδοβίκος Γ΄ της Γαλλίας και Καρλομάν Β΄ της Γαλλίας.
Ο πεθερός της Κάρολος ο Φαλακρός είχε στόχο να παντρέψει τον γιο του με την Αδελαΐδα των Παρισίων, ζήτησε διαζύγιο, το πέτυχε και πάντρεψε τον Φεβρουάριο του 875 τον Λουδοβίκο και την Αδελαΐδα. Μετά το διαζύγιο η Ανσγκάρδη αποσύρθηκε αλλά όταν πέθανε ο Λουδοβίκος ο Τραυλός (879) αποφάσισε να ανεβάσει στον θρόνο των Δυτικών Φράγκων τους γιους της, ζήτησε από τον αρχιεπίσκοπο της Ρενς να ακυρώσει το διαζύγιο. Η Αδελαΐδα γέννησε όμως σε λίγους μήνες γιο, ο μελλοντικός βασιλιάς Κάρολος ο Απλός, η κληρονομιά των γιων της Ανσγκάρδης βρισκόταν σε κίνδυνο. Η Ανσγκάρδη κατηγόρησε την Αδελαΐδα για μοιχεία, ανέβασε στον θρόνο τους γιους της σαν συμβασιλείς, ωστόσο πέθαναν και οι δυο μαζί σχεδόν πρόωρα χωρίς απογόνους. Η Αδελαΐδα μετά από πολλούς κόπους και προσπάθειες ανέβασε στον θρόνο τον γιο της Κάρολο (893) που ήταν ο νόμιμος διάδοχος του πατέρα του. Η Ανσγκάρδη μετά το επεισόδιο αυτό εξαφανίστηκε, είναι άγνωστη η ημερομηνία που πέθανε.
Κορόιδο γαμπρέ

Το Κορόιδο γαμπρέ είναι μια κωμωδία Ελληνικής παραγωγής του 1962 σε σκηνοθεσία Κώστα Καραγιάννη και σενάριο του Νίκου Τσιφόρου. Πρωταγωνιστούν: Βασίλης Αυλωνίτης, Νίκος Σταυρίδης, 
Γιάννης Γκιωνάκης, Μίρκα Καλατζοπούλου και η Άννα Παϊτατζή.
Άννα του Μαυροβουνίου

Η Άννα του Μαυροβουνίου ("Ana Petrović-Njegoš/Анна Петровић-Његош", 18 Αυγούστου 1873 - 22 Απριλίου 1971) ήταν κόρη του Βασιλιά Νικολάου Α΄ του Μαυροβουνίου.
Τσαγλάρ Σογιουντζού

Ο Τσαγλάρ Σογιουντζού ("Çağlar Söyüncü", 23 Μαΐου 1996) είναι Τούρκος ποδοσφαιριστής ο οποίος αγωνίζεται ως αμυντικός για τη Λέστερ Σίτι και την εθνική ομάδα της Τουρκίας.

Ο Σογιουντζού ξεκίνησε να αγωνίζεται επαγγελματικά από την Τουρκική Αλτινορντού. Το καλοκαίρι του 2016 αποκτήθηκε από τη Φράιμπουργκ και έγινε ο πρώτος Τούρκος παίκτης που πήρε απευθείας μεταγραφή από τη δεύτερη κατηγορία της Τουρκίας στη Μπουντεσλίγκα. Το 2018 αποκτήθηκε από τη Λέστερ Σίτι. Το Μάιο του 2020 επιλέχθηκε στην ομάδα της χρονιάς για τη Πρέμιερ Λιγκ μέχρι εκείνη τη στιγμή.

Ο Σογιουντζού πραγματοποίησε το ντεμπούτο του με την εθνική ομάδα της Τουρκίας το 2016. Από τότε έχει πραγματοποιήσει 28 συμμετοχές με το εθνόσημο και έχει σκοράρει μία φορά.
Ξένια του Μαυροβουνίου

Η Ξένια του Μαυροβουνίου ("Ksenija Petrović-Njegoš/Ксения Петровић-Његош", 22 Απριλίου 1881 - 10 Μαρτίου 1960) ήταν κόρη του Βασιλιά Νικολάου Α΄ του Μαυροβουνίου.
Μπας Ντοστ

Ο Μπας Ντοστ ("Bas Dost", 31 Μαΐου 1989) είναι Ολλανδός ποδοσφαιριστής, ο οποίος αγωνίζεται με την Άιτραχτ Φραγκφούρτης ως επιθετικός.

Ο Ντοστ ξεκίνησε την καριέρα του από την Έμμεν και στη συνέχεια αποκτήθηκε από την Έρακλες Αλμέλο και την Χερενφέιν. Τη σαιζόν 2011-12 ήταν πρώτος σκόρερ του ολλανδικού πρωταθλήματος, με 32 γκολ και 34 αγώνες, και αποκτήθηκε τότε από τη Βόλφσμπουργκ. Μετά από τέσσερα χρόνια στη Βόλφσμπουργκ, με την οποία κατέκτησε το κύπελλο Γερμανίας το 2015, αποκτήθηκε από τη Σπόρτιγκ Λισαβόνας για 10 εκατομμύρια ευρώ. Με τη Σπόρτιγκ αναδείχθηκε πρώτος σκόρερ του πρωταθλήματος, με 34 γκολ σε 31 αγώνες. Με τη Σπόρτιγκ κατέκτησε δύο φορές το Τάκα ντα Λίγκα και ένα κύπελλο Πορτογαλίας. Το 2019 αποκτήθηκε από την Άιντραχτ Φραγκφούρτης.

Ο Ντοστ αγωνίστηκε με την εθνική Ολλανδίας Κ-20 και Κ-21. Κλήθηκε στην εθνική αντρών για πρώτη φορά τον Αύγουστο του 2012, αλλά πραγματοποίησε το ντεμπούτο του τον Μάρτιο του 2015. Έχει πραγματοποιήσει 18 συμμετοχές και έχει σκοράρει μία φορά με το εθνόσημο. Αποσύρθηκε από την εθνική το 2018.
Ζεπίχα

Η Ζεπίχα, πολων. Rzepicha (ήταν σύζυγος του ημι-μυθικού Πιαστ του "Τροχοποιού", ιδρυτή του Οίκου των Πιαστ.
Σαλβατόρε Σκιλάτσι

Ο Σαλβατόρε Σκιλάτσι ("Salvatore Schillaci", 1 Δεκεμβρίου 1964), γνωστός και με το παρατσούκλι Τοτό, είναι Ιταλός πρώην διεθνής ποδοσφαιριστής, ο οποίος αγωνιζόταν ως επιθετικός. Ήταν πρώτος σκόρερ στο Παγκόσμιο Κύπελλο του 1990 με 6 γκολ.
Μπρούνο Φερνάντες

Ο Μπρούνο Φερνάντες ("Bruno Fernandes", 8 Σεπτεμβρίου 1994) είναι Πορτογάλος ποδοσφαιριστής ο οποίος αγωνίζεται ως μέσος για τη Μάντσεστερ Γιουνάιτεντ και την εθνική ομάδα της Πορτογαλίας.

Ο Φερνάντες ξεκίνησε την καριέρα του από τη Νοβάρα και σύντομα αποκτήθηκε από την Ουντινέζε το 2013, όπου παρέμεινε για τρία χρόνια πρωτού υπογράψει για τη Σαμπντόρια. Το 2017 αποκτήθηκε από τη Σπόρτινγκ Λισαβόνας για 8,5 εκατομμύρια ευρώ και ορίστηκε αρχηγός της ομάδας. Κέρδισε ένα Λιγκ Καπ και ένα κύπελλο Πορτογαλίας και ονόμαστηκε παίκτης της Πριμέιρα Λίγκα και τις δύο χρονιές. Τη σαιζόν 2018-19 σκόραρε 33 φορές σε όλες τις διοργανώσεις, τα περισσότερα για Πορτογάλο μέσο και ρεκόρ για Ευρωπαίο μέσο σε μία σαιζόν. Οι επιδόσεις τράβηξαν το ενδιαφέρον πολλών συλλόγων και αποκτήθηκε τον Ιανουάριο του 2020 από την Μάντσεστερ Γιουνάιτεντ για 55 εκατομμύρια ευρώ. Τον Μάιο του 2020 επίλεχθηκε στην ομάδα της χρονιάς για τη Πρέμιερ Λιγκ μέχρι εκείνη τη στιγμή. Τον Ιούνιο αναδείχθηκε για δεύτερο συνεχόμενο μήνα παίκτης του μήνας για την Πρέμιερ Λιγκ. Αναδείχθηκε επίσης παίκτης του μήνα τον Νοέμβριο και τον Δεκέμβριο του 2020. Οι τέσσερις διακρίσεις ως παίκτη του μήνα για ένα ημερολογιακό έτος αποτελούν επίδοση ρεκόρ.

Ο Φερνάντες πραγματοποίησε το ντεμπούτο του με την εθνική ομάδα της Πορτογαλίας το 2017 και ήταν μέλος της αποστολής στο Μουντιάλ 2018 και στο Πρωτάθλημα Εθνών της ΟΥΕΦΑ το 2019, το οποίο κατέκτησε και ήταν ανακηρύχθηκε μέλος της ομάδας του Τουρνουά. Συμμετείχε επίσης στους ολυμπιακούς αγώνες 2016.
Γιάννης Χριστοφορίδης

Ο Γιάννης Χριστοφορίδης (27 Ιανουαρίου 1941 - 16 Απριλίου 2020) ήταν Έλληνας διεθνής ποδοσφαιριστής.

Ξεκίνησε την καριέρα του σε ηλικία μόλις 13 ετών στον Όλυμπο Κατερίνης το 1954, αφού τον ξεχώρισε ο τότε προπονητής Μάρκοβιτς. Ο τελευταίος καθιέρωσε τον "Γιαννάκο", άμεσα στη βασική ενδεκάδα στη θέση του αριστερού εξτρέμ. Ειρωνεία της τυχης, όταν τέθηκαν αντιμέτωποι ο Μάρκοβιτς ως προπονητής της Δόξας Δράμας και ο Χριστοφορίδης ως παίκτης του Πιερικού, ο πρώτος είδε την ομάδα του να δέχεται 3 γκολ από τον δεύτερο που οδήγησε τον Πιερικό σε νίκη 5-1.

Αγωνίστηκε με όλες τις εθνικές ομάδες ποδοσφαίρου. Ως παίκτης του Ολύμπου Κατερίνης, μιας επαρχιακής ομάδας που έπαιζε στο πρωτάθλημα Κεντροδυτικής Μακεδονίας κλήθηκε στην εθνική νέων.Το 1959 μάλιστα, πήρε μέρος σε διεθνές τουρνουά στις Κάννες καταλαμβάνοντας τη δεύτερη θέση. Με την εθνική ενόπλων κατέκτησε το παγκόσμιο κύπελλο του 1963. 
Στην εθνική Ελλάδος ανδρών είχε 2 συμμετοχές απέναντι σε Αγγλία στο Στάμφορντ Μπριτζ και στην Κύπρο. 
Ήταν ο πρώτος εν ενέργεια παίκτης του Πιερικού που έπαιξε στην Εθνική.

Στις 10 Σεπτεμβρίου 1961 στο πρώτο επίσημο παιχνίδι με τον Πιερικό πέτυχε και το πρώτο του τέρμα, απέναντι μάλιστα στην ομάδα που τον ανέδειξε. Κορυφαία στιγμή της καριέρας του ή συμμετοχή στον πρώτο βραδινό τελικό του κυπέλλου Ελλάδος το 1963 απέναντι στον Ολυμπιακό. Κατέκτησε την 5η θέση το 1965. Το καλύτερο παιχνίδι το έκανε απέναντι στον Παναθηναϊκό οδηγώντας τον Πιερικό στη νίκη με 3-1 σκοράροντας 2 γκολ και άλλα δύο που ακυρώθηκαν. 
Το καλοκαίρι του 1966 τον απέκτησε ο Παναθηναϊκός στο πλαίσιο της πετυχημένης ανανέωσης,που οδήγησε μέχρι τον θρυλικό τελικό του κυπέλλου πρωταθλητριών του 1971. Ήταν ο πρώτος παίκτης του Πιερικού που πήγε στον Παναθηναϊκό. 

Επέστρεψε στον Πιερικό το 1968.

Στις 22 Μαρτίου 1970 κρέμασε τα ποδοσφαιρικά του παπούτσια έπειτα από ένα νικηφόρο παιχνίδι με σκορ 2-1 που έφερε την πρόκριση στην παράταση απέναντι στον Πανσερραϊκό για το κύπελλο Ελλάδος. 

Η τελευταία του εμφάνιση με την φανέλα του Πιερικού ήταν σε αγώνα παλαιμάχων ως αρχηγός εναντίον των παλαιμάχων της ΑΕΚ όπου αντάλλαξε λάβαρα με τον αιώνιο έφηβο Νεστορίδη και έλαβε βράβευση από τον φίλο και συμπαίκτη του 
στην Εθνική Μίμη Παπαϊωάννου στις 13 Φεβρουαρίου 2004.

Από τον γάμο του (1971) απέκτησε δύο γιους.
Χαμίτ Αλτιντόπ

Ο Χαμίτ Αλτιντόπ ("Hamit Altıntop", 8 Δεκεμβρίου 1982) είναι Τούρκος διεθνής πρώην ποδοσφαιριστής, ο οποίος αγωνιζόταν ως μέσος. Ήταν ευέλεκτικος και μπορούσε να παίξει τόσο ως επιθετικός όσο και ως αμυντικός και από τις δύο πλευρές και ήταν γνωστός για τη δημιουργικότητά του και το μακρινό σουτ του. 

Ο Αλτιντόπ ήταν μέλος της εθνικής ομάδας της Τουρκίας που έφτασε στα ημιτελικά του Ευρωπαϊκού Πρωταθλήματος 2008 και μετά το πέρας του τουρνουά ψηφίστηκε μέλος της ομάδας του τουρνουά. Το 2010 κέρδισε το ΦΙΦΑ Βραβείο Πούσκας για το καλύτερο γκολ της σαιζόν, το οποίο σκόραρε στα προκριματικά του Euro 2012 κόντρα στο Καζακστάν. Συνολικά πραγματοποίησε 82 συμμετοχές για το εθνόσημο, σκοράροντας 7 φορές.

Σε επίπεδο συλλόγων αγωνίστηκε με τις Σάλκε, Μπάγερν Μονάχου, Ρεάλ Μαδρίτης και Γαλατασαράι. Ο δίδυμος αδελφός του Χαλίλ Αλτιντόπ αγωνιζόταν ως επιθετικός μέσος.
Μπεάτε Μάινλ-Ράισινγκερ

Η Μπεάτε Μάινλ-Ράισινγκερ (γεν. 25 Απριλίου 1978 στη Βιέννη) είναι Αυστριακή πολιτικός του κόμματος ΝΕΟΣ (πρώην Αυστριακό Λαϊκό Κόμμα). Από της 23 Ιουνίου 2018, είναι ηγέτης του κόμματος ΝΕΟΣ - Η Νέα Αυστρία και Φιλελεύθερο Φόρουμ.

Από το 2013 έως το 2015 η Μπεάτε Μάινλ-Ράισινγκερ ήταν μέλος του Εθνικού Συμβουλίου της Αυστρίας, και από το 2015 έως το 2018 ήταν μέλος του κρατικού κοινοβούλιου, και μέλος του Δημοτικού Συμβουλίου της Βιέννης. Ήταν κορυφαία υποψηφία για το κόμμα της στις εκλογές του Εθνικού Συμβουλίου το 2019.
Ιβάν Σαμοράνο

Ο Ιβάν Σαμοράνο ("Iván Luis Zamorano Zamora", 18 Ιανουαρίου 1967), γνωστός στην Ελλάδα ως Ιβάν Ζαμοράνο, είναι Χιλιανός παλαίμαχος διεθνής ποδοσφαιριστής, ο οποίος αγωνιζόταν ως επιθετικός. Μαζί με τους Μαρσέλο Σάλας και Ελίας Φιγερόα θεωρείται ένας από τους πιο αναγνωρίσιμους Χιλιανούς ποδοσφαιριστές. Ήταν δυνατός και παραγωγικός σκόρερ, γνωστός για τη δύναμή του στον αέρα και τις κεφαλιές του. Είναι γνωστός με το παρατσούκλι "Bam Bam" και "Iván el Terrible".

Ήταν μέλος της εθνικής ομάδας της Χιλής η οποία αγωνίστηκε στο Μουντιάλ το 1998 και σε τέσσερα Κόπα Αμέρικα. Επίσης ήταν μέλος της εθνικής ομάδας που κατέκτησε το χάλκινο μετάλλιο στους Ολυμπιακούς Αγώνες του 2000. Αγωνίστηκε σε πολλούς συλλόγους, με πιο αξιοσημείωτους την Σεβίλλη, τη Ρεάλ Μαδρίτης και την Ίντερ Μιλάνου. Τη σαιζόν 1994-95 κατέκτησε τη Λα Λίγκα και ήταν πρώτος σκόρερ της σαιζόν. Επίσης με την Ίντερ κατέκτησε το κύπελλο ΟΥΕΦΑ. Στη Ίντερ, λόγω της παρουσίας τόσο του Μπάτζιο όσο και του Ρονάλντο, που είχαν τις φανέλες 10 και 9, ο Ζαμοράνο φορούσε τη φανέλα 1+8.

Το 2004 χαρακτηρίστηκε από τον Πέλε στο FIFA 100 ως ένας από τους 125 καλύτερους εν ζωή παίκτες.
Χουσάμ Ελ-Μπαντράουι

Ο Χουσάμ Ελ-Μπαντράουι (γεννημένος στις 30 Νοεμβρίου 1934) είναι Αιγύπτιος πρώην αθλητής της σκοποβολής.

Το 1960 συμμετείχε με την εθνική ομάδα σκοποβολής της Ηνωμένης Αραβικής Δημοκρατίας στους Ολυμπιακούς αγώνες της Ρώμης όπου κατέλαβε την 12η θέση στο ατομικό τραπ.

Στο Παγκόσμιο πρωτάθλημα πήλινου στόχου του Καΐρου το 1959 αναδείχθηκε πάγκοσμιος πρωταθλητής στο ατομικό τραπ και χάλκινος στο ομαδικό τράπ. Το 1962 στο Παγκόσμιο πρωτάθλημα σκοποβολής του Καΐρου κατέκτησε το χάλκινο μετάλλιο στο ομαδικό τράπ.
Ραντιβόι Κόρατς

Ο Ραντιβόι Κόρατς (Radivoj Korać, Радивој Кораћ, 5 Νοεμβρίου 1938 – 2 Ιουνίου 1969) ήταν Σέρβος (πρώην Γιουγκοσλάβος) επαγγελματίας διεθνής καλαθοσφαιριστής. Ένας από τους κορυφαίους Ευρωπαίους όλων των εποχών, το 1991 επιλέχτηκε ανάμεσα στους 50 καλύτερους μπασκετμπολίστες όλων των εποχών από τη ΦΙΜΠΑ καταλαμβάνοντας την 7η θέση.
Κυβέρνηση του Σμιγκάλ

Η Κυβέρνηση του Σμιγκάλ είναι η τρέχουσα κυβέρνηση της Ουκρανίας, που σχηματίστηκε στις 4 Μαρτίου 2020 με Πρωθυπουργό τον Ντενίς Σμιγκάλ.
Παγκόσμιο Πρωτάθλημα Πήλινου Στόχου 1959

Το Παγκόσμιο Πρωτάθλημα Πήλινου Στόχου 1959 (αγγλικά: "1959 World Shotgun Championships") ήταν η 9η διοργάνωση του Παγκοσμίου Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Κάιρο, στην Ηνωμένη Αραβική Δημοκρατία. Διεξήχθησαν τα αγωνίσματα ατομικό σκιτ, ατομικό τραπ και ομαδικό τραπ.

Στον πίνακα των μεταλλίων την πρώτη θέση κατέκτησε η Ιταλία και η Σοβιετική Ένωση με 1 χρυσό μετάλλιο και 3 συνολικά έκαστη. Την τρίτη θέση κατέκτησε η Ηνωμένη Αραβική Δημοκρατία με 1 χρυσό μετάλλιο και 2 συνολικά.
Έξω φτώχεια και καλή καρδιά

Η ταινία Έξω φτώχεια και καλή καρδιά είναι μια κωμωδία Ελληνικής παραγωγής του 1964 σε σκηνοθεσία Πάνου Γλυκοφρύδη και σενάριο του Γιώργου Οικονομίδη. Πρωταγωνιστούν οι Θανάσης Βέγγος, Γιώργος Οικονομίδης, Ανδρέας Ντούζος,Μάριον Σίβα και ο Λαυρέντης Διανέλλος.
Aston Martin

Η [[Aston Martin DBS Superleggera]] είναι το σημερινό μοντέλο-ναυαρχίδα της εταιρείας.

Η Aston Martin (Άστον Μάρτιν, πλήρης εταιρική ονομασία: Aston Martin Lagonda Global Holdings plc) είναι βρετανική ανεξάρτητη εταιρεία παραγωγής υπερπολυτελών αυτοκινήτων υψηλών ταχυτήτων. Η εταιρεία ιδρύθηκε το 1913 από τους Λάιονελ Μάρτιν και Ρόμπερτ Μπάμφορντ.
Ισραηλινή Εταιρία Μεταδόσεων

thumb|upright=1.2|alt=Modern white-and-glass building|Το κύριο κτήριο της εταιρίας στην Ιερουσαλήμ

Η Ισραηλινή Εταιρία Μεταδόσεων (αγγλικά: Israeli Public Broadcasting Corporation), γνωστότερη απλά ως IPBC ή KAN, είναι ο δημόσιος ραδιοτηλεοπτικός φορέας του Ισραήλ. Φέρει την επωνυμία Kan στα εβραϊκά (εβραϊκά: "כאן") και Makan στα αραβικά (αραβικά: "مكان"). Ύστερα από πολλαπλές καθυστερήσεις λόγω διαφωνιών σχετικά με την δομή της εταιρίας, από τον πρωθυπουργό του Ισραήλ Μπενιαμίν Νετανιάχου, η KAN ξεκίνησε επίσημα την τηλεοπτική και ραδιοφωνική της μετάδοση στις 15 Μαΐου 2017, διαδεχόμενη τον πρώην ραδιοτηλεοπτικό φορέα του Ισραήλ, "IBA". 

Στους κύριους στόχους της εταιρίας συμπεριλαμβάνεται η προώθηση της επέκτασης της γνώσης, η Ισραηλινή κουλτούρα και η καινοτομία στις ραδιοτηλεοπτικές εκπομπές.
Κώστας Κουρκούτης

Ο Κώστας Κουρκούτης (1944-2013) ήταν Έλληνας πολιτικός. Διετέλεσε δήμαρχος Θηβαίων από τον Ιούνιο του 1975 ως τις 30 Μαΐου 1989, οπότε παραιτήθηκε από τη δημαρχία, προκειμένου να πολιτευτεί στις βουλευτικές εκλογές του Ιουνίου του 1989 με το ΚΚΕ.(ΕΑΡ)
Μάικλ Κάρικ

Ο Μάικλ Κάρικ (αγγλικά: "Michael Carrick," 28 Ιουλίου 1981) είναι βοηθός προπονητή στη Μάντσεστερ Γιουνάιτεντ και πρώην διεθνής ποδοσφαιριστής. Αποτελεί έναν από τους πιο γνωστούς Άγγλους ποδοσφαιριστές λόγω της πολυετούς παρουσίας του στη Μάντσεστερ Γιουνάιτεντ, αλλά και στην Εθνική Αγγλίας.
Υπουργείο Μετανάστευσης και Ασύλου

Το Υπουργείο Μετανάστευσης και Ασύλου συστάθηκε στις 15 Ιανουαρίου 2020. Το 2016 είχε συσταθεί το Υπουργείο Μεταναστευτικής Πολιτικής, αλλά καταργήθηκε στις 8 Ιουλίου 2019.

Υπουργός Μετανάστευσης και Ασύλου σήμερα είναι ο Νότης Μηταράκης και αναπληρωτής υπουργός ο Γιώργος Κουμουτσάκος.
Ελισάβετ της Γιουγκοσλαβίας

Η Ελισάβετ της Γιουγκοσλαβίας ("Jelisaveta Karađorđević", 7 Απριλίου 1936 -) είναι κόρη του Παύλου, Πρίγκιπα Αντιβασιλέα της Γιουγκοσλαβίας.
Bugatti

μικρογραφία|Ο Έττορε Μπουγκάτι το 1932.
Η Bugatti (πλήρης ονομασία: Bugatti Automobile S.A.S.) είναι γαλλική αυτοκινητοβιομηχανία παραγωγής αυτοκινήτων υψηλών επιδόσεων. Εδρεύει στο Μολζέμ της Αλσατίας, όπου βρίσκεται και το εργοστάσιο της.
Όρη Τεφεντέστ

Τα Όρη Τεφεντέστ είναι οροσειρά στη νότια Αλγερία. Είναι μέρος των Ορέων Χογκάρ, τα οποία βρίσκονται στη Σαχάρα.
Πικ ντε Σενζ

Η Πικ ντε Σενζ (ή Βουνό των Μαϊμούδων) είναι μια κορυφή στη βόρεια Αλγερία, βορειοδυτικά της πόλης Μπετζάγια. Βρίσκεται στην περιοχή Καπ Καρμπόν της οροσειράς του Άτλαντα Τελλ, στις ακτές της Μεσογείου.
Αικατερίνη της Γιουγκοσλαβίας

Η Αικατερίνη της Γιουγκοσλαβίας ("Katarína Karađorđević", 28 Νοεμβρίου 1959 -) είναι κόρη του Πρίγκιπα Τομισλάβ της Γιουγκοσλαβίας.
Τάγμα του Μίλος Όμπιλιτς

Το Τάγμα του Μίλος Όμπιλιτς ("") είναι Τάγμα της Δημοκρατίας της Σερβίας. Ιδρύθηκε το 1993 με το Σύνταγμα της Δημοκρατίας της Σερβίας και τον «Νόμο περί ταγμάτων και βραβείων» που ισχύει από τις 28 Απριλίου 1993 και ονομάστηκε προς τιμή του Μίλος Όμπιλιτς. 

Το αντίστοιχο μετάλιο απονέμεται στα μέλη του Στρατού της Δημοκρατίας της Σερβίας που έδειξαν εξαιρετική ανδρεία κατά τη διάρκεια μάχης ή στρατιωτικής αποστολής. Απονέμεται επίσης σε μη στρατιωτικούς ανθρώπους που έδειξαν εξαιρετική ανδρεία σε επικίνδυνες περιστάσεις, σώζοντας ανθρώπινες ζωές και υλικά αγαθά.
Δημήτριος Μακεντόνσκι

Ο Δημήτριος Μακεντόνσκι (1783 - 1843) ήταν Ρώσος αξιωματικός. Ως οπλαρχηγός της Ελληνικής Επανάστασης του 1821, συμμετείχε στις επιχειρήσεις στη Μολδοβλαχία, ως πανδούρος οπλαρχηγός, συνεργαζόμενος με τις δυνάμεις του Τούντορ Βλαντιμιρέσκου, όπου διετέλεσε υπαρχηγός.
Ο Δημήτριος Μακεντόνσκι, πρώτος αξιωματικός πάνω στο πλοιάριο από αριστερά, κατά τη διάβαση του ποταμού Ολτ με το σώμα του Βλαντιμιρέσκου, κατά την [[Ελληνική Επανάσταση του 1821]]
Ο Σταμάτης και ο Γρηγόρης

Ο Σταμάτης και ο Γρηγόρης είναι μια Ελληνική κωμική ταινία 
παραγωγής του 1962 σε σκηνοθεσία Γιώργου Παπακώστα 
και σε σενάριο των Δημήτρη Βασιλειάδη και Κώστα Νικολαϊδη. Πρωταγωνιστούν οι Μίμης Φωτόπουλος, Νίκος Σταυρίδης, Μάριον Σίβα και ο Γιώργος Τσιτσόπουλος.